stanford-oval/wikipedia huggingface dataset:
רובי ברידג'ס
ביוגרפיה

ברידג'ס נולדה בלואיזיאנה, אחת ממדינות הדרום בארצות הברית, למשפחה של צאצאי עבדים. בגיל 4 עברה עם הוריה לעיר ניו-אורלינס ובשנת 1960, בגיל 6, החלה ללמוד בבית ספר שיועד קודם לכן רק ללבנים, במסגרת האינטגרציה של מערכת החינוך.
בעקבות החקיקה הפדרלית החדשה הוכרחו מדינות הדרום לשלב ילדים שחורים בבתי הספר הלבנים. רובי ברידג'ס עברה בהצלחה מבחני התאמה ונשלחה לבית ספר ללבנים, בצו בית המשפט הפדרלי ובניגוד לעמדת הממשל במדינת לואיזינה. ההתנגדות לאינטגרציה הייתה עזה מצד הורי הילדים שעמדו להישלח לבית הספר, מצד הנהלת בית הספר וצוות המורים ומצד האוכלוסייה הלבנה בכלל. ביום הראשון לשנת הלימודים הצטופפו מפגינים רבים מול שערי בית הספר. הם זרקו ביצים ועגבניות, הניפו שלטים נגד האינטגרציה ובעד הפרדה ודיקלמו חרוזים בעלי אופי גזעני. כל ההורים של ילדי כיתה א' הוציאו את ילדיהם מבית הספר ומנעו מהם להתחיל את שנת הלימודים.
ב-14 בנובמבר 1960, היום הראשון לשנת הלימודים, הגיעה רובי ברידג'ס ללימודים במכונית משוריינת שחורה, מלווה באמה ובארבעה מרשלים.
ההפגנות האלימות נמשכו במשך שבועות באותה שנה. שאר התלמידים חזרו בהדרגה ללמוד בבית הספר, אך במשך כל שנת הלימודים הראשונה שלה רובי ברידג'ס הייתה תלמידה יחידה בכיתה.
| --- | --- |
 תמונה זו מוצגת בוויקיפדיה בשימוש הוגן. נשמח להחליפה בתמונה חופשית.
 מידע כללי
 צייר:  נורמן רוקוול
 תאריך יצירה:  1960
 ממדים בס"מ
 אורך:  640
 רוחב:  411
 נתונים על היצירה
 מיקום:  מוזיאון נורמן רוקוול סטוקברידג' שבארצות הברית
הציור "הבעיה שכולנו חיים איתה"

הצייר נורמן רוקוול תיאר את צעידתה של ברידג'ס לבית הספר ביצירתו "הבעיה שכולנו חיים איתה" (באנגלית: "The Problem We All Live With"). בציור נראית ילדה קטנה הולכת לבית הספר, מוקפת בארבעה נציגים של שלטון החוק, שניים מקדימה ושניים מאחור. ברקע נראה קיר מלוכלך מעגבניות שהושלכו לעבר הילדה בת השש, בדרכה לכיתה א'.
פעילותה בבגרותה

רובי ברידג'ס כתבה ספר שנקרא "מבעד לעיני" ("Through my Eyes") ובו היא מספרת על שנת הלימודים הראשונה שלה, מנקודת מבטה.
היא ממשיכה להתגורר בניו אורלינס ובשנת 1999 הקימה את "קרן רובי ברידג'ס", במסגרתה היא מקיימת הרצאות, מוזמנת לכנסים ופועלת למען קידום ערכי סובלנות, כבוד והערכה כלפי האחר.
הערות שוליים

↑  60 years ago today, 6-year-old Ruby Bridges walked to school and showed how even first graders can be trailblazers, CNN (באנגלית)
↑  Ruby Bridges, Rockwell Muse, Goes Back to School, www.cbsnews.com (באנגלית אמריקאית)
| --- | --- |
בקרת זהויות :  NLI: 987007403047705171  BIBSYS: 4036918  ISNI: 0000 0000 3120 025X  LCCN: n92091430  MusicBrainz: 14de76fb-36fd-49f6-8090-e14fc7de1c66  NDL: 033275060  NLK: KAC200803938  SUDOC: 235137944  VIAF: 43501034   WorldCat (עם VIAF): 43501034 
רובי ברידג'ס בליווי מרשלים - 14 בנובמבר 1960
רובי די

| --- | --- |

תמונה של די שצולמה על ידי הצלם קארל ואן וכטן
 לידה:  27 באוקטובר 1922 קליבלנד, אוהיו, ארצות הברית 
 פטירה:  11 ביוני 2014 (בגיל 91) ניו רושל, ארצות הברית 
 מקום קבורה:  בית הקברות פרנקליף 
 מדינה:  ארצות הברית 
 תקופת הפעילות:  1940–2014 (כ־74 שנים) 
 מקום לימודים:  מכללת האנטר  תיכון האנטר קולג' 
 בן או בת זוג:  אוסי דייוויס (9 בדצמבר 1948–4 בפברואר 2005) 
 פרסים והוקרה:  פרס אמי פרס גראמי פרס אובי פרס גילדת שחקני המסך
 פרופיל ב-IMDb
 
רובי אן וולאס (באנגלית: Ruby Ann Wallace;‏ 27 באוקטובר 1922 – 11 ביוני 2014) הייתה שחקנית, משוררת, מחזאית, תסריטאית, עיתונאית ופעילה חברתית אמריקאית, זוכת פרס אמי, פרס גראמי ופרס אובי, והייתה מועמדת לפרס אוסקר לשחקנית המשנה הטובה ביותר בשנת 2007 על משחקה בסרט "אמריקן גנגסטר".
קורות חייה

די נולדה בקליבלנד, אוהיו, לגלדיס הייטאוור ולאדוארד מארשל נתניאל וולאס, לאחר שאמה הביולוגית של די עזבה את הבית אביה התחתן עם אמה אמיליה בנסון.
די גדלה בשכונת הארלם בניו יורק ולמדה בתיכון האנטר, לאחר מכן התקבלה די למכללת הנטר - האוניברסיטה העירונית של ניו-יורק שם סיימה את לימודיה בהצלחה עם תואר בשפה הצרפתית והספרדית.
קריירת משחק

את קריירת המשחק שלה החלה די על בימות ברודוויי לפני שקיבלה הכרה בינלאומית בתחום הקולנוע כשהשתתפה לצד סידני פואטייה בדרמה מועמדת לשני פרסי גלובוס הזהב "צימוק בשמש" בשנת 1961.
בשנת 1971 לאחר למעלה מ-30 שנה על בימות ברודוויי קיבלה די את ההערכה לה הגיעה, כשזכתה בפרס אובי על תפקידה במחזה "הבוס ולנה".
לאחר מכן התפרסמה די בעיקר בהופעותיה בסרטים "אנשי החתול" ובדרמה הקומית מועמדת שני פרסי אוסקר של ספייק לי "עשה את הדבר הנכון".
בשנת 1991 זכתה די בפרס אמי על תפקידה בסרט הטלוויזיה הדרמטי "יום הדקורציה" אשר מבוסס על רומן הנושא את אותו השם.
בשנת 2007 קיבלה די את פרס גראמי על עבודתה באלבום המשותף לה ולבעלה המנוח אוסיי שנקרא "עם אוסיי ועם רובי: בחיים האלה ביחד". באותה שנה הספיקה די גם להשתתף בדרמת הפשע מועמדת 2 פרסי אוסקר של רידלי סקוט "אמריקן גנגסטר", ולקבל מועמדות ראשונה בקריירה לפרס אוסקר לשחקנית המשנה הטובה ביותר. בסרט גילמה די את אימו של סוחר הסמים פרנק לוקאס (דנזל וושינגטון). די, שהייתה אז בת 83, הייתה השחקנית השנייה הכי מבוגרת בהיסטוריה שקיבלה מועמדות לפרס זה אחרי גלוריה סטוארט שקיבלה מועמדות בגיל 87.
חייה האישיים

די התחתנה בתחילת שנות ה-40 עם הזמר פרנקי די אך לאחר מספר שנים הזוג התגרש ודי התחתנה בשנית עם השחקן אוסיי דייוויס.
לאוסיי ולדי נולדו שלושה ילדים, בן גאי דייוויס ושתי בנות נורה דיי וחסנה מוחמד.
די התגברה על מחלת סרטן השד שהתגלתה אצלה לפני כ-30 שנה.
דייוויס ובעלה היו פעילים שנים ארוכות למען זכויות השחורים בארצות הברית ואף היו חברים קרובים של מרתין לותר קינג ומלקולם אקס.
פילמוגרפיה נבחרת

באין מוצא (1950)
קצה העיר (1957)
סיפורו של ג'קי רובינסון (1958)
צימוק בשמש (1961)
המרפסת (1963)
התקרית (1967)
מלך: שיא מתועד (1970)
וואטאקס (1973)
זה טוב להיות בחיים (1974)
אנשי החתולים (1982)
עשה את הדבר הנכון (1989)
אהבה במעקב (1990)
קדחת הג'ונגל (1991)
שוטר וחצי (1993)
סיבה מוצדקת (1995)
משאלה פשוטה (1997)
תינוק גאון (1999)
תינוק המשפחה (2002)
Steam‏ (2007)
אמריקן גנגסטר (2007)
Video Girl ‏(2011)
רק אלף מילים (2012)
1982‏ (2013)
פילמוגרפיה נבחרת > טלוויזיה

הנמלט (1963)
אור מנחה (1967)
פייטון פלייס (1969-1968)
רציחות הילדים באטלנטה (1985)
Go Tell It on the Mountain‏ (1985) - סרט טלוויזיה של PBS
הסיפור של ארנסט גרין (1993) - סרט טלוויזיה
עיניהם הביטו באלוהים (2005) - סרט טלוויזיה של ABC
בטי וקורטה (2013) - קריינית - סרט טלוויזיה
רובי די ב-2006
קידוד נייר מלוכלך

בתקשורת, קידוד נייר מלוכלך (DPC) או קידוד קוסטה הוא טכניקה לשידור יעיל של נתונים דיגיטליים דרך ערוץ בעל רעש המוכרת למשדר. הטכניקה מורכבת מתכנון מוקדם של קידוד הנתונים על מנת לאפשר התגברות על ההפרעה. קידוד נייר מלוכלך משיג את קיבול הערוץ ללא שוני בצריכת חשמל ומבלי לדרוש מהמקלט לדעת את האות המפריע.
המונח "קידוד נייר מלוכלך" נטבע על ידי מקס קוסטה שהשווה את הטכניקה לכתיבת הודעה על פיסת נייר המלוכלכת חלקית בכתמים אקראיים. על ידי מחיקה והוספה של דיו במקומות המתאימים, הכותב יכול להעביר מידע בדיוק כמו אם הנייר נקי, אף על פי שהקורא אינו יודע היכן היה הלכלוך. באנלוגיה זו, הנייר הוא הערוץ, הלכלוך הוא הפרעות, הכותב הוא המשדר והקורא הוא המקלט.
מקודד עבור קידוד נייר מלוכלך הוא דואלי במונחי תורת האינפורמציה למפענח קידוד Wyner-Ziv במפענח.[דרוש מקור]
גרסאות

גרסאות שונות של קידוד נייר מלוכלך כוללים קידוד מקדים של קוסטה (1983). קירובים לא אופטימליים של קידוד נייר מלוכלך כוללים קידוד מראש של Tomlinson-Harashima (THP) שפורסם ב-1971 וטכניקת ההפרעות הווקטוריות של Hochwald et al. (2005).
שיקולי עיצוב

קידוד קוסטה וטכניקות דמויות דורשות ידע על מצב ההפרעות באופן לא סיבתי, כגון מידע על מצב ערוץ של כל המשתמשים ונתוני משתמש אחרים. לפיכך, התכנון של מערכת אלו צריך לכלול הליך להזנת מידע צדדי למשדרים.
שימושים

בשנת 2003, קייר ושמאי יישמו מקודד קוסטה על קישור רב-משתמשים מרובה אנטנות, אשר מכונה "ערוץ ברודקאסט" על ידי תאורטיקנים. מאז, קיים שימוש נרחב בקידוד זה ברשתות אלחוטיות ובטכניקת קידוד מודעת להפרעות עבור רשתות אלחוטיות דינמיות.
בטכניקה זאת נעשה שימוש גם עבור "סימון מים דיגיטלי מושכל" והוא מנגנון האפנון בו משתמש 10GBASE-T.
ראו גם

רדיו קוגניטיבי
תקשורת מרובות כניסות מרובות יציאות
MIMO מרובה משתמשים
פאלימפססט
הערות שוליים

1 2  
M. Costa (במאי 1983). "Writing on dirty paper" (PDF). IEEE Transactions on Information Theory. 29 (3): 439–441. doi:10.1109/TIT.1983.1056659. אורכב מ-המקור (PDF) ב-2015-01-21. {{cite journal}}:  (עזרה)
↑  
M. Tomlinson (במרץ 1971). "New automatic equalizer employing modulo arithmetic". Electron. Lett. 7 (5–6): 138–139. Bibcode:1971ElL.....7..138T. doi:10.1049/el:19710089. {{cite journal}}:  (עזרה)
↑  
H. Harashima; H. Miyakawa (באוגוסט 1972). "Matched-transmission technique for channels with intersymbol interference". IEEE Trans. Commun. COM-20 (4): 774–780. doi:10.1109/TCOM.1972.1091221. {{cite journal}}:  (עזרה)
↑  
B. M. Hochwald; C. B. Peel; A. L. Swindlehurst (במרץ 2005). "A vector-perturbation technique for near-capacity multiantenna multiuser communication - Part II: Perturbation". IEEE Trans. Commun. 53 (3): 537–544. CiteSeerX 10.1.1.3.9687. doi:10.1109/TCOMM.2004.841997. {{cite journal}}:  (עזרה)
↑  Caire, Guissepe; Shamai, Shlomo (ביולי 2003). "On the Achievable Throughput of a Multiantenna Gaussian Broadcast Channel". IEEE Transactions on Information Theory. 49 (3): 1691–1706. doi:10.1109/TIT.2003.813523. {{cite journal}}:  (עזרה)
רוקסנה מאתיי

| --- | --- |

רוקסנה מאתיי
 לידה:  1926 בוקרשט, ממלכת רומניה 
 פטירה:  16 ביולי 2011 (בגיל 85 בערך) קלן, הרפובליקה הפדרלית של גרמניה 
 מוקד פעילות:  רומניה 
 תקופת הפעילות:  מ-1955 
 שפה מועדפת:  רומנית, גרמנית 
 חברת תקליטים:  Electrecord 
 
רוקסנה מאתיי (ברומנית: Roxana Matei;‏ 1926 – 16 ביולי 2011) הייתה זמרת מוזיקה פופולרית רומנית, שכונתה "קול הזהב של שנות החמישים".
ביוגרפיה

רוקסנה מאתיי נולד בבוקרשט שברומניה, במשפחת אינטלקטואלים. בנעוריה נמשכה לסרטים המוזיקליים האמריקאים, למוזיקה של ג'ורג' גרשווין, אירווינג ברלין, קול פורטר, לסגנונות הבלוז והסווינג ולביצועי זמרות כמו אלה פיצג'רלד, דוריס דיי וקטרינה ולנטה.
מאתיי הופיעה לראשונה על בימת חובבים, ב-1955, במופע של "I.P.S.R. zâmbeşte"‏ (I.P.S.R. מחייכת), שאורגן על ידי מכון תכנון. מאתיי הופיעה עם קטעי ג'אז אמריקאיים וזכתה לתגובות חזקות מאוד של קהל נלהב. הצלחה זו הובילה לכך שהרכבים מוזיקליים שונים הציעו לה להיות הסולנית שלהם. הקריירה שלה, ברדיו, בטלוויזיה, בתיאטרון ובהקלטות, פרחה. היא יצאה לסיבובי הופעות ברחבי רומניה, אך גם בארצות זרות. הביצוע שלה לשיר "דקה אחת" (Un minut), אותו היא שרה בפתיחת המופע של הזמר השווייצרי ויקו טוריאני, היה ללהיט של 1958 ברומניה. הביצוע שלה לשיר אחר (Pomul cu vrăbii) היה הלהיט של שנת 1960. ברפרטואר שלה היו כמאה שירים, מרביתם ברומנית, אך גם באיטלקית, בצרפתית ובאנגלית.
ב-1972 עזבה מאתיי את רומניה והתיישבה בגרמניה המערבית. השלטונות הקומוניסטים של רומניה הגיבו בהפסקה מוחלטת של השמעתה והרחקת התקליטים שלה מהחנויות. מאתיי חיה הרחק מהמופעים ומהעיתונים בגרמניה המערבית עד מותה בעיר קלן. גופתה, בהתאם לציווי שלה, נשרפה והאפר נשלח לקרובת משפחה שלה בקנדה.
רוקפור-סור-סולזון

| --- | --- |
סמל רוקפור-סור-סולזוןסמל רוקפור-סור-סולזון

 מדינה:  צרפת צרפת
 חבל:  אוקסיטניה (חבל מנהלי) אוקסיטניה
 מחוז:  אוורון
 רובע:  רובע מייו
 ראש העיר:  ברנאר סירג
 על שם:  Soulzon 
 שטח:  17.03 קמ"ר
 גובה:  424–828 מטרים
 אוכלוסייה:  ‏
  ‑ בעיירה:  528 (1 בינואר 2021)
  ‑ צפיפות:  40 נפש לקמ"ר (2008)
 קואורדינטות:  43°58′36″N 2°59′20″E﻿ / ﻿43.976666666667°N 2.9888888888889°E﻿ / 43.976666666667; 2.9888888888889 
 אזור זמן:  UTC +1
  מפת מיקום  מפה מפורטת   (למפת צרפת מוגדלת) פריז מרסיי ליון טולוז ניס נאנט שטרסבורג מונפלייה בורדו ליל רן ריימס לה האבר סנט אטיין אנז'ה גרנובל דיז'ון קורסיקה ספרד שווייץ גרמניה בלגיה לו. איטליה הממלכה המאוחדת תעלת למאנש הים התיכון האוקיינוס האטלנטי רוקפור(למפת צרפת רגילה) פריז מרסיי ליון טולוז ניס נאנט שטרסבורג מונפלייה בורדו ליל רן ריימס לה האבר סנט אטיין אנז'ה גרנובל דיז'ון קורסיקה ספרד שווייץ גרמניה בלגיה לו. איטליה הממלכה המאוחדת תעלת למאנש הים התיכון האוקיינוס האטלנטי רוקפור(למפת אוקסיטניה (חבל מנהלי) רגילה) מונפלייה נים קרקסון פרפיניאן מנד בזייה טולוז אלבי טארב קאור אוש רודז פואה אוברן-רון-אלפ פ.א. קד.  אקיטן החדשה הים התיכון א. ספרדרוקפור(למפת אוקסיטניה (חבל מנהלי) מוגדלת) מונפלייה נים קרקסון פרפיניאן מנד בזייה טולוז אלבי טארב קאור אוש רודז פואה אוברן-רון-אלפ פרובאנס-אלפ קוט ד'אזור  אקיטן החדשה הים התיכון א. ספרדרוקפור  he tabBackground:;tabBorder:#aaa;defaultTab:0;
 
רוקפור-סור-סולזון (בצרפתית: Roquefort-sur-Soulzon, באוקסיטנית: Ròcafòrt) היא עיירה במחוז אוורון בדרום צרפת. העיירה ממוקמת על רמת לזראק, ומפורסמת בגבינת הרוקפור, אשר מיוצרת בה.
חלק נכבד ממקומות התעסוקה בעיירה קשורים לייצור הגבינה (בעיקר גידול כבשים עבור החלב המשמש את הגבינה). סמוך לעיירה נמצאות מספר מערות הנושאות את השם מערות קמבלו (Cambalou). המערות הללו בעלות תנאים אקלימיים ייחודיים, אשר תרמו להיווצרות זן העובש Penicillium roqueforti, המאפיין הייחודי של גבינת הרוקפור.
בתחילת המאה ה-14, צו של המלך שארל השישי העניק לעיירה לראשונה בלעדיות בייצור הגבינה. הצו הנוכחי, שנכנס לתוקף ב- 1925, הרחיב את גבול הבלעדיות גם ליישובים אחרים בסביבה, מה שגרם להצטמצמות האוכלוסייה בעיירה.
רונית כפיר

| --- | --- |
אין תמונה חופשית
 לידה:  4 בנובמבר 1970 (בת 53) גבעתיים, ישראל 
 מדינה:  ישראל 
 השכלה:  תלמה ילין  בצלאל אקדמיה לאמנות ועיצוב ירושלים  אוניברסיטת תל אביב  המסלול האקדמי המכללה למינהל 
 עיסוק:  מתכננת, מעצבת פנים וקריינית
 מספר צאצאים:  2
 www.ronitkfir.com
 
רונית כפיר (נולדה ב-4 בנובמבר 1970) היא מתכננת, מעצבת פנים וקריינית ישראלית, בעברה שדרנית רדיו וטלוויזיה.
ביוגרפיה

כפיר נולדה וגדלה בגבעתיים, בוגרת בית הספר לאמנויות על שם תלמה ילין במגמת אומנות פלסטית. כמו כן, היא בעלת תואר ראשון בספרות אנגלית מאוניברסיטת תל אביב ולמדה עיצוב גרפי בבצלאל.
כפיר התגייסה לגלי צה"ל בשנת 1988 ולאחר שירות החובה, עבדה כפרילאנסרית בתחנה עד לשנת 2006. במהלך שנות שירותה ועבודתה, הגישה מגוון תוכניות, ביניהן: "בוקר טוב צה"ל", "לא על הלוף לבדו", ושעשועון הדרכים "תקועים". בגלגלצ הגישה את תוכנית הלילה "לילה טוב" יחד עם תמר מרום, ומאוחר יותר הגישה תוכניות בוקר. כמו כן, ניהלה כפיר את מחלקת הקריינים. הגישה גם את תוכנית הבוקר היומית "יוצאים לאור" לסירוגין עם ליעד מודריק.
ב-31 ביולי 2006, יום אחרי הפגזת צה"ל בכפר קאנא במסגרת הלחימה במלחמת לבנון השנייה, שעה שכלי התקשורת דיווחו על כ-60 בני אדם הרוגים ובהם כ-40 ילדים, הביעה כפיר ביקורת בתוכניתה בגלי צה"ל על השפה הצה"לית, בעקבות התנסחות של "גורם צבאי בכיר" שצוטט בידיעות אחרונות תחת הכותרת "זה לא ישנה את בנק המטרות", ואמרה: "בנק מטרות - זה נשמע כל כך בנקאי או כלכלי; כאילו שאין שם ילדים בני שלוש". בעקבות דברים אלו התקבלו בתחנה תלונות ממאזינים, בהם קצינים בצה"ל, שטענו ש"כפיר מאשימה את צה"ל בהרג מכוון של ילדים בני שלוש". מפקד התחנה, אבי בניהו, החליט להשעות את כפיר מהגשת התוכנית לאלתר, וציין שלהתבטאות זאת קדמו התבטאויות בעייתיות נוספות שעליהן הוער לכפיר בעל פה ובכתב. לאחר השעיה של שלושה חודשים משידור הציע בניהו לכפיר תפקיד במחלקת האינטרנט של התחנה, אך היא בחרה להתפטר.
בדצמבר 2009 הצטרפה כפיר לצוות המגישים בתחנת "אקו 99FM" והגישה את "אקו לייף", מגזין יומי בנושא איכות הסביבה. בשנת 2010 זכתה התוכנית בפרס בקטגוריה "תוכנית המלל הטובה ביותר", מטעם אגודת העיתונאים. בתחילת ינואר 2011, הפסיקה להגיש את התוכנית וסיימה את עבודתה ברדיו בכלל, וזאת לטובת התמקדות במקצועה כמעצבת פנים.
כפיר הנחתה תוכניות טלוויזיה שונות: את השעשועונים "דובל'ה" ו"תיק-תק" ששודרו במסגרת שידורי החינוכית בערוץ 2, "יתוש בראש" ששודרה בגלי צה"ל. היא שימשה כקריינית הרצף ברצועת תוכניות הילדים והנוער בטלוויזיה הישראלית (לימים, "זאפ לראשון").
בעשור השלישי של המאה ה-21, עוסקת בתכנון ובעיצוב פנים, ומאז אפריל 2011 כותבת בלוג בנושאים אלו באתר "Xnet". כמו כן, משנת 2020 מרצה ומייעצת לנשים עצמאיות על תקשורת עם לקוחות, ועוסקת גם בקריינות פרסומות וזמרירים.
חיים אישיים

כפיר נשואה ואם לשניים ומתגוררת בכרמי יוסף.
הערות שוליים

↑  כשאהיה גדולה, באתר Xnet‏, 3 במאי 2005
↑  אסף כרמל, רונית כפיר הושעתה מהגשת "יוצאים לאור", באתר הארץ, 24 באוגוסט 2006
↑  ynet, מסתמן: רונית כפיר לא חוזרת להגיש בגל"צ, באתר ynet, 22 באוגוסט 2006
↑  רתם קלינה, רונית כפיר עוזבת את גל"צ, באתר nrg‏, 30 בינואר 2007
↑  "הרדיו האקולוגי" הראשון בישראל עלה לאוויר, באתר ynet, 6 בדצמבר 2009
↑  כתבה על מקבלי פרס הרדיו לי-אור אברבך, ‏למרות סערת המשט: פרס שדר הרדיו המצטיין לזוהיר בהלול, באתר גלובס, 27 באוקטובר 2010
↑  רונית כפיר סוגרת מיקרופון. בינתיים, בבבלוג של דפנה לוי
קרחון ריכטר

| --- | --- |
אין תמונה חופשית
 מידע כללי
 מיקום:  אזור הברית האנטארקטית 
 קואורדינטות:  77°10′00″S 155°25′01″W﻿ / ﻿77.1667°S 155.417°W﻿ / -77.1667; -155.417
 he
 
קרחון ריכטר (באנגלית: Richter Glacier) הוא קרחון חופי במדרון נמוך הנמצא 18 ק"מ מערבית לנונאטאק סקוט בצד הצפוני של חצי האי אדוארד השביעי. תוואי הנוף מעמיס על קרחון באטלר וזורם לצפון-מערב אל הים, שם הוא יוצר לשון קרח קטנה. הקרחון והלשון מתוארים על מפת משלחת בירד לאנטארקטיקה, 1930-1928. המפה מציינת, שקבוצת הנחיתה מקיינאן מארו (שיראז) חצתה את הקרחון הזה ועלתה אל פסגת נונאטאק סקוט בינואר 1912. הקרחון מופה בפרוטרוט על ידי הסקר הגאולוגי של ארצות הברית (USGS) מסקרי קרקע וצילומי אוויר של צי ארצות הברית, 1965-1959. הקרחון נקרא על ידי הוועדה המייעצת לשמות אנטארקטיים (US-ACAN) על שם גרגורי ד. ריכטר, המטאורולוג הראשי וראש המדענים של משלחת החורף בתחנת בירד 1968.
רון ווד

| --- | --- |

 לידה:  1 ביוני 1947 (בן 77) לונדון, הממלכה המאוחדת 
 מוקד פעילות:  הממלכה המאוחדת 
 תקופת הפעילות:  מ-1964 
 מקום לימודים:  אוניברסיטת מערב לונדון 
 סוגה:  רוק, רית'ם אנד בלוז, הארד רוק, בלוז, רוק אנד רול, רוק פסיכדלי 
 שפה מועדפת:  אנגלית 
 כלי נגינה:  גיטרה בס 
 חברת תקליטים:  האחים וורנר רקורדס, וורנר מיוזיק גרופ 
 בן או בת זוג:  כריסי פינדליי (1971–1978) ג'ו ווד (1985–2011) סאלי ווד (2012–?)  Ekaterina Ivanova 
 צאצאים:  ג'יימי ווד, טיירון ווד, גרייסי ווד, ליאה ווד, ג'סי ווד, אליס ווד 
 מספר צאצאים:  6 
 www.ronniewood.com
 פרופיל ב-IMDb
 
רונלד דייוויד ווד (באנגלית: Ronald David Wood; נולד ב-1 ביוני 1947) הוא גיטריסט ובסיסט רוק אנגלי. ווד הוא חבר בלהקת הרולינג סטונז משנת 1975, ועל כך עיקר פרסומו. 
 נוסף על כך, השתתף בלהקת הפנים ולהקתו של ג'ף בק.
ביוגרפיה

ווד נולד בהילינגדון, לונדון בממלכה המאוחדת. גדל בכפר הפרברי יוסלי בהילינגדון. לדבריו, דורו היה הראשון במשפחה שנולד על אדמה יבשה. שני אחיו הגדולים, ארט וטד, היו גרפיקאים וגם מוזיקאים. טד ווד נפטר בשנת 2004, וארט ווד בשנת 2006.
בשנת 2014 הופיע עם להקת הבנים וואן דיירקשן בגמר תוכנית הריאליטי הבריטית אקס פקטור.
ב-17 באוקטובר 2017 פרסם את האוטוביוגרפיה שלו "Ronnie Wood: Artist".
חיים אישיים

לווד שישה ילדים. בנו הראשון, ג'סי ווד (מוזיקאי וגיטריסט) הוא בנו מאשתו הראשונה, קריסי (לבית פינדלי), דוגמנית לשעבר לה היה נשוי בין השנים 1971–1978. במהלך תקופה זו ניהל רומן עם אשתו לשעבר של ג'ורג' האריסון, פאטי בויד. פינדלי נפטרה בשנת 2005. בשנת 1985 ווד התחתן עם אשתו השנייה, ג'ו ווד (לבית קרסלייק), אם לבתו לאה ובנו טיירון. הוא גם אימץ את ג'יימי, בנה של ג'ו ווד ממערכת יחסים קודמת.
ביולי 2008 הוא עזב את אשתו למען קטיה איבנובה, אותה פגש במועדון לילה בלונדון. ווד נכנס לגמילה שוב ב-16 ביולי 2008. הוא הגיש בקשה לגירושין מאשתו ג'ו ווד, שניתן בשנת 2009.
ב-3 בדצמבר 2009 נעצר על ידי המשטרה באמצע הרחוב רון בשל תקיפה של חברתו הצעירה, דבר שכונה "אירוע ביתי".
ווד היה גלוי לב על מאבקו באלכוהוליזם; אף על פי שדיווחים בין השנים 2003–2006 הצביעו על כך שהוא היה פיכח מאז סיבוב ההופעות של הרולינג סטונס בין השנים 2002–2003, ביוני 2006 הוא נכנס לגמילה בעקבות פרק זמן בו הגביר את השימוש המוגזם באלכוהול. עד יולי 2008, ערוץ החדשות ITN דיווח כי ווד הכניס את עצמו לגמילה בסך הכל שש פעמים, בפעם האחרונה לפני חתונת בתו לאה. ווד גם החל לאסוף בולים כחלק ממסגרת השיקום שלו באלכוהוליזם.
ב-21 בדצמבר 2012 התחתן ווד בשלישית עם סאלי המפריס, בעלים של חברת הפקות תיאטרון, הצעירה ממנו ב-31 שנה. נולדו לזוג תאומות בשם גרייסי ג'יין ואליס רוז, שנולדו ביום שני ב-30 במאי 2016, יומיים לפני יום הולדתו ה-69 ב-1 ביוני 2016. בנוסף לששת ילדיו, לווד ישנם גם שישה נכדים.
ווד אובחן כחולה בסרטן ריאות בשנת 2017, דבר המחייב הסרה חלקית של ריאותיו. לדבריו, הוא סירב לכימותרפיה מכיוון שלא רצה לאבד את שיערו.
הוא אוהד מושבע של קבוצת הכדורגל האנגלית וסט ברומיץ' אלביון.
דיסקוגרפיה > אלבומי סולו

I've Got My Own Album to Do‏ (1974)
Now Look‏ (1975)
Gimme Some Neck‏ (1979)
1234 (1981)
Slide on This‏ (1992)
Not for Beginners‏ (2001)
I Feel Like Playing‏ (2010)
רייניסדראנגר

| --- | --- |

 נתונים גאוגרפיים
 מיקום:  האוקיינוס האטלנטי 
 קואורדינטות:  63°23′57″N 19°01′55″W﻿ / ﻿63.3993°N 19.0319°W﻿ / 63.3993; -19.0319
 נתונים מדיניים
 מדינה:  איסלנד 
  (למפת איסלנד מוגדלת) רייקיאוויק אקוריירי קפלאוויק אקרנס איסאפיירד'ור סאוד'אורקרוקור איילססטאד'יר סלפוסרייניסדראנגר(למפת איסלנד רגילה) רייקיאוויק אקוריירי קפלאוויק אקרנס איסאפיירד'ור סאוד'אורקרוקור איילססטאד'יר סלפוסרייניסדראנגר
 
נוף הרייניסדראנגר כפי שהוא נשקף מהדירהוליי
רייניסדראנגר (באיסלנדית: Reynisdrangar) הם צוקי בזלת המתנשאים לגובה 66 מטרים מעל פני הים וממוקמים סמוך לעיירה ויק, העיר הדרומית ביותר והגשומה ביותר באיסלנד.
בשנת 1991 דורג החוף הסמוך לצוקים כאחד מעשרת החופים הלא-טרופיים היפים ביותר בעולם. ייחודו של החוף הוא שצבע החול שבו הוא שחור.
האגדה מספרת כי שני טרולים ניסו למשות מהים את הספינה שלהם, אך כשעלה אור היום - שניהם התאבנו והפכו לצוקים.
בקיץ ישנן במקום מושבות קינון גדולות של תוכי ים אטלנטי.
ראו גם

סטאק
הערות שוליים

↑  העיירה Vik וצוק Dyrholaey, באתר bartravel.com
↑  "Black Sand Beach in Iceland Photo by Inderjit Singh — National Geographic Your Shot". National Geographic Your Shot. נבדק ב-2015-07-20.
↑  Discover South Iceland Highland - Attractions: Dyrhólaey and Reynisdrangar (אורכב 01.07.2011 בארכיון Wayback Machine)
↑  מהם הצוקים שמול חוף רייניספיארה?, באתר אנציקלופדיה אאוריקה
רונדה ון פלנדרן

| --- | --- |

רוז'ה דה ולאמינק במעלה הקופנברג
רוז'ה דה ולאמינק במעלה הקופנברג
 מדינות:  בלגיה
 סוג:  אחד מחמשת המונומנטים
 אורך המסלול:  265 ק"מ
 חודש:  תחילת אפריל
 משך:  יום אחד
 היסטוריה
 התקיים לראשונה:  1913
 מרוצים עד כה:  108
 מנצח ראשון:  בלגיה פול דמאן
 מוביל במספר הניצחונות:  שלושה ניצחונות  בלגיה אשיל בוייס (Achiel Buysse)  איטליה פיורנצו מאני  בלגיה אריק למן  בלגיה יוהאן מוזיאו   בלגיה טום בונן  שווייץ פביאן קנצ'לארה
 מנצח אחרון:  הולנד מת'יו ואן דר פול
 שנת מרוץ אחרונה:  2024
 
הרונדה ון פלנדרן (הולנדית: Ronde van Vlaanderen, מילולית: סובב פלנדריה) הוא מרוץ אופניים חד-יומי המתקיים בתחילת אפריל, בכל שנה, ברחבי פלנדריה שבבלגיה. המרוץ, שנערך כבר למעלה מ-100 פעמים, נחשב אחד מהמרוצים הקלאסיים החשובים ביותר והוא אחד מאירועי השיא השנתיים בספורט הבלגי. "דה רונדה", כפי שהוא מכונה בקיצור, הוא אחד מחמשת המונומנטים הנחשבים כמרוצים החד יומיים החשובים ביותר בעולם מרוצי האופניים.
ההיסטוריה של המרוץ

מייסד המרוץ הוא הבלגי קרל ון ויננדאל שהיה רוכב אופניים שלא זכה להצלחה רבה והפך לעיתונאי. עבודתו בעיתון "ספורטוורלד" איפשרה לו להוציא אל הפועל ולפרסם את המרוץ. המרוץ התקיים בפעם הראשונה בשנת 1913 למרחק 370 ק"מ ובהשתתפות 37 רוכבים. בשנה שלאחר מכן זינקו 10 רוכבים בלבד למרוץ ומלחמת העולם הראשונה שהשביתה את המרוץ בשנים שלאחר מכן איימה על המשך קיומו של המרוץ שרק נולד. לאחר המלחמה, ב-1919 חודש המרוץ. עד אמצע שנות העשרים עדיין סבל המרוץ מחוסר פופולריות ורק עקשנותו של ון ויננדאל איפשרה את המשך קיום המרוץ.
מאמצע שנות העשרים הפך המרוץ לפופולרי. סיבה אחת לכך הייתה דחיית מועד המרוץ בשבוע, דבר שמנע התנגשות עם המרוץ הפופולרי של מילאנו – סן רמו. סיבה נוספת הייתה כניסתם של יצרני אופניים שנכנסו כמממנים למרוץ ודאגו להביא למרוץ את הרוכבים הבולטים באותן שנים. ב-1939 התמזג ה"ספורטוורלד" שארגן את המרוץ עם העיתון "ניוזבלאד" וזה הפך למארגן המרוץ. בכל שנות מלחמת העולם השנייה המשיך המרוץ להתקיים כסדרו ועל רקע זה הואשמו מארגניו בשיתוף פעולה עם הגרמנים. נטען אף כי הגרמנים סייעו בשיטור ופיקוח על המסלול. בנוסף, החל העיתון המתחרה "הט פולק" לארגן מרוץ שעבר במסלול די דומה לרונדה ון פלנדרן וצבר פופולריות גם הוא.
למרות התחרות מצד מרוץ האומלופ הט ניוסבלד ומצד מרוצים נוספים הנערכים עד היום ברחבי פלנדריה, הפך הרונדה ון פלנדרן למרוץ הקלאסי החשוב ביותר בבלגיה, אשר נחשבת כמדינה המובילה בכל הקשור למרוצים חד יומיים. הרוכבים הבלגיים זכו עד כה ב-69 ניצחונות מתוך 108 השנים בהן נערך המרוץ.